runetrust/blame-folketinget-dk huggingface dataset:
Jann Sjursen (KRF), 1998-11-19:
generelt, og det vil man så afvente. Jeg vil gerne understrege endnu en gang her i debatten, at når vi fra Kristeligt Folkepartis side på trods af det udvalgsarbejde, som er igangsat, har fremsat et beslutningsforslag, så er det, fordi udviklingen på edb-området foregår med rivende hast, og derfor er det i praksis umuligt at finde den endegyldige løsning gennem et udvalgsarbejde. Og vi kommer uhjælpeligt bagefter, hvis vi tøver af frygt for at lave lappeløsninger.
Jakob Sølvhøj (EL), 2017-03-21:
Hvor meget vil ministeren vurdere at en ung, der bor på et botilbud og alene har sin førtidspension at leve af – en førtidspension, som jo for de unges vedkommende, hvis de er under 35 år, er betydelig ringere, hvis pensionen er tildelt efter 2003 – kan udrede af sin førtidspension for at betale ledsagelse, og hvor mange dages ledsagelse mon det vil dække?
Peter Skaarup (DF), 2012-05-30:
Er statsministeren enig i, at der i det udspil til en skattereform, som regeringen er kommet med, er noget, der berører et område, hvor der er et forlig, nemlig i forhold til overførselsindkomsterne, altså det med, at man vil stille førtidspensionisterne ringere end andre grupper, fordi man vil lave denne regulering mindre, end det er aftalt i Folketinget?
Pia Kjærsgaard (DF), 1998-06-25:
Det er godt nok, at statsministeren sætter initiativer i gang - statsministeren har jo talt om det ganske længe, også i den berømte nytårstale - men man må bare konstatere, at det ikke er blevet bedre, og derfor skal der måske lidt mere barske metoder til, hvor man virkelig tager fat om roden til problemerne, og hvor man ikke bare bliver ved med at sætte sociale projekter i værk.
Svend Erik Hovmand (V), 2004-02-04:
Borgerne på overførselsindkomster har derfor en direkte og umiddelbar interesse i, at de, der er erhvervsaktive, har så få sygedage som muligt og er kompetente, veludviklede og veluddannede og skaber høj værditilvækst, så der bliver noget at betale overførselsindkomsterne med.
Kim Christiansen (DF), 2008-11-18:
Vi er umiddelbart ikke indstillet på at gå flere år tilbage og spørge, hvordan man har reguleret budgetterne på en lang række områder - nu er det lige busserne, vi taler om, det kunne være på en lang række områder, man så kommer løbende 3-4 år efter og siger, at nu vil man gerne betale pengene tilbage.
Inger Støjberg (V), 2010-10-12:
Først vil jeg sige, at det jo undrer mig lige så meget, at hr. Lennart Damsbo-Andersen står med den her attitude i dag, for hr. Lennart Damsbo-Andersen kunne lige så godt have haft en glad og positiv attitude til lige nøjagtig den her del af lovforslaget, men det ville man åbenbart ikke, på trods af at man er enig i den her del.
Jens Joel (S), 2018-12-20:
Jeg tror også, at hr. Carsten Bach var til stede på mange af de møder før sommer, hvor vi diskuterede det her, og hvor vi sagde, at det, der er vigtigt for Socialdemokratiet, er at vide, om man kan få de penge, man har brugt, ind igen, altså om der er sikkerhed for investeringen.
Erik Mortensen (S), 2003-12-04:
Fru Tove Videbæk nævnte jo ganske udmærket de 120 kr., som ministeren siger formentlig ikke ville flytte noget, og hvis man overhovedet har et incitament at bruge i denne sammenhæng, er det altså ikke 120 kr., for de flytter åbenbart ikke noget, og derfor er forslaget fra partierne bag forslaget 170 kr. pr. ton.
Lennart Damsbo-Andersen (S), 2013-06-28:
Jeg har i hvert fald ikke et eneste sted overhovedet kunnet se, at Venstre har været ude at sige, at de har et andet bud på, hvordan vi kommer videre – det kunne bare være fire forslag eller to forslag til, hvordan man kunne skabe en vækst i Danmark, der kunne sikre arbejdspladser, måske allerede fra på mandag, således at dem, der mister dagpengene, ville have et arbejde i stedet for.
Sophie Løhde (V), 2016-05-04:
Jeg anerkender som sagt, at der er udfordringer på allergiområdet, og jeg mener også, at der er brug for, at vi får kigget området efter i sømmene, så vi er sikre på, at allergipatienter kan få den udredning og behandling, de har brug for, og derfor har jeg også bedt Sundhedsstyrelsen om at give området et servicetjek, så vi kan være helt sikre og skarpe på, hvad der er op, og hvad der er ned.
Kaare Dybvad Bek (S), 2021-04-26:
Som forslagsstillerne selv fremhæver, har regeringen tidligere anslået, at det vil koste ca. 45 mio. kr. årligt at indføre et fuldt landevejsprincip hele året og i hele landet, og Venstre ønsker her at finansiere forslaget med henvisning til partiets finanslovsprioriteringer under overskriften »Vækst i en grøn omstilling – med mennesket i centrum«, men det er Venstres oplæg fra november 2020 til sidste års finanslov, en finanslov, som er vedtaget.
Christoffer Aagaard Melson (V), 2020-10-22:
Til allersidst skal det pointeres, at det her lovforslag bliver færdigbehandlet så sent, at selskaberne i en del tilfælde får så kort frist, at der er en række krav, som det ganske enkelt bliver umuligt at leve op til for dem, inden loven træder i kraft.
Inger Støjberg (V), 2002-02-06:
Set i et miljøpolitisk perspektiv betyder de ændringer af havmiljøloven, som vi står over for her, bedre overblik, mere viden, og at landene i fremtiden i endnu højere grad kan trække på samme hammel til gavn for en positiv udvikling af havmiljøet. Jeg kan derfor på Venstres vegne støtte forslagene til ændringerne i loven og håber på en god videre behandling i Miljø- og Planlægningsudvalget.
Victoria Velasquez (EL), 2023-01-18:
Derfor var det kloge og det ansvarlige det, som finansministeren tidligere har sagt, nemlig at de reformer, vi skal lave for netop at sikre, at vi har nok hænder til at løfte opgaverne i fremtiden, skal laves ved at tænke på arbejdsmiljø eller tænke på at forbedre delene, eller ved at vi gør, som vi har gjort tidligere: finder pengene hos dem, som har allermest – ikke ved at give skatterabatter til selv samme gruppe.
Martin Henriksen (DF), 2016-12-13:
Men at man sagde, at når du har fået permanent opholdstilladelse, så må du selv betale, synes jeg da sådan set er det mindste, man kunne forlange, nemlig at du skal være opmærksom på, at efter gældende regler kan du få permanent opholdstilladelse efter 6 år, og efter de regler, som formentlig bliver vedtaget i Folketinget inden sommeren næste år, så vil man jo kunne få det efter 8 år, og det måske lige lovlig lang tid at vente, så vi ser gerne, at der bliver indført brugerbetaling før det.
Christian Juhl (EL), 2011-11-25:
Er fru Ulla Tørnæs uenig i, at tryghed i hverdagen og i familien er et godt udgangspunkt for at have overskud f.eks. til at tage en uddannelse, til at søge arbejde eller til at tage helt nye udfordringer, som man aldrig prøvet før, og at det måske kunne være en direkte vej til, at flere gjorde mere usikre forsøg på arbejdsmarkedet?
Pia Kjærsgaard (DF), 2020-01-17:
Og i forhold til en ordførertale på den her måde fra et af regeringens støttepartier, hvor vi diskuterer så vigtigt et emne, og i forhold til en dagsorden, hvor de tre partier, som er regeringens støttepartier, går stik imod det, regeringen siger, må jeg altså sige: Fantastisk .
Lars Løkke Rasmussen (V), 1999-03-19:
Man må jo altså desværre bare konstatere, at det er rent mundsvejr, når regeringen har indgået en aftale med KL sidste år, hvor der står: Det er vigtigt, at kommunerne har de nødvendige frihedsgrader i denne omstillingsproces i forhold til tilrettelæggelsen af arbejdet.
Victoria Velasquez (EL), 2023-05-02:
Når jeg startede med at sige, at vi er positive over for det her lovforslag, vil jeg tværtimod mene, det ville være firkantet, hvis vi sagde: Hov, nej, vi er Ginifundamentalister og kan derfor ikke bakke op om lovforslaget, alene på grund af hvordan det er i forhold til udviklingen af Ginikoefficienten.
Henrik Sass Larsen (S), 2006-10-05:
Når man oplever, at kommuner i fuld alvor diskuterer afvisiteringer, altså at ældre mennesker, som hidtil har fået praktisk hjælp, nu skal fratages denne, fordi der ikke er råd, mens man selv har investeret i sin andengenerationsfladskærm og købt en endnu større bil, er det en kontrast, som danskerne heller ikke forstår eller bryder sig om.
Keld Albrechtsen (EL), 1997-11-26:
»Hvad er den danske regerings holdning til de krav som senator Jesse Helms fra det republikanske parti har stillet Clintonregeringen som betingelser for i det amerikanske senat at godkende NATO-udvidelsen med Polen, Tjekkiet og Ungarn, herunder specielt kravet om at udvikle et missilforsvarssystem i forlængelse af Reagans stjernekrigssystem?« Skriftlig begrundelse
Gitte Lillelund Bech (V), 2001-05-02:
Til fru Susanne Clemensen vil jeg sige, at et af de problemer, der er med hensyn til skoleledelse i dag, er jo, at hele man kan sige efteruddannelsespaletten, de muligheder, der er for at uddanne sig efterfølgende, efter at man er blevet skoleleder, og de muligheder, der er for førlederuddannelse, er fuldstændig uoverskuelige.
Tom Behnke (KF), 2010-01-28:
Man har også ønsket, at der skulle være nogle særlige tiltag for at få nogle forbedringer på nogle bestemte områder, men samtidig har man sagt: I så stor en organisation er det jo i det hele taget relevant, at man fra tid til anden kigger sig selv i kortene og laver effektiviseringer og rationaliseringer, i det omfang det kan lade sig gøre.
Ole Birk Olesen (LA), 2024-12-11:
Eller er det finansministerens opfattelse, at den økonomiske politik bliver ansvarlig af, at finansministeren ikke øger det offentlige forbrug med 3,0 pct., sådan at Nationalbanken og de økonomiske vismænd kan sige, at det er en ansvarlig økonomisk politik, frem for at de i dag med den ødsle finansminister, vi har, siger, at det ikke er en rigtig god økonomisk politik, og at den er for ødsel?
Martin Lidegaard (RV), 2024-05-29:
Vi er jo nødt til at gøre et eller andet, og det »et eller andet« er både at få en anderledes organisering og et mål om at bruge færre ressourcer på at hive sager frem og tilbage og en lidt større generøsitet i den første visitering, samtidig med at vi på en eller anden måde får vendt bøtten, så vi bruger flere penge på de tidlige forebyggende indsatser.
Pernille Rosenkrantz-Theil (S), 2020-01-15:
Vi har jo en lang tradition for – i øvrigt i fællesskab med hinanden – at sørge for, at der er gratis uddannelse, og hvis en del af vores uddannelsesudbud bliver så dyrt, at det er forbeholdt nogle få, så bliver vi vel nødt til at håndtere det i en eller anden form, f.eks. ved at give skolerne økonomi til det, som vi mener at så og så mange skal kunne tage af sted til, noget, som vi synes er helt afgørende for vores samfund.
Klaus Hækkerup (S), 1999-05-20:
Det er Frederiksborg Amt, og det er Københavns Amt, og selvfølgelig har Frederiksborg Amts repræsentanter en interesse i at være med til at diskutere, hvordan linjeforløbet bliver, hvordan udbygningstakten bliver, hvordan det i øvrigt kommer til at forløbe.
Helge Adam Møller (KF), 2004-11-11:
Når vi specielt skal drøfte det både fredag, lørdag og søndag, hænger det sammen med, at da vi mødtes sidst for et halvt år siden i Bratislava, enedes alle 26 lande – og det er sjældent, både de gamle og de nye NATO-lande er fuldstændig enige – om, at præsidenten for den parlamentariske forsamling skulle sende et brev til samtlige 26 landes statsministre eller præsidenter.
Ida Auken (S), 2012-10-11:
Træ er et miljøvenligt materiale, der binder CO2 i mange år, når det anvendes til eksempelvis bygninger og møbler, træ er en fornybar ressource og falder naturligt inden for rammerne af en grøn økonomi, og derfor er der jo store fremtidsperspektiver i at bruge træ og i at bruge det på den rigtige måde.
Mariann Fischer Boel (V), 2002-04-25:
Besparelserne på finansloven er således udtryk for, at mangt og meget kan gøres anderledes, og det kan gøres mere effektivt, end det er tilfældet i dag, f.eks. når vi snakker om hele diskussionen om reduktion af de mikrobiologiske analyser. Reduktionen skal jo i øvrigt også ses i sammenhæng med, at den mikrobiologiske kontrol i detailleddet fremover i langt højere grad vil blive koncentreret om bestemte problemområder, som fødevareregionerne løbende prioriterer. Ressourcerne bliver altså brugt dér, hvor problemerne er, og det betyder alt i alt, at vi får en bedre fødevaresikkerhed for færre ressourcer.
Stén Knuth (V), 2019-12-11:
Senest på et lukket ekspertmøde, hvor vi havde tre udvalg fra Folketinget herinde sammen med seks eksperter, drøftede vi jo deres syn på digitaliseringen, brugen af den nye teknologi, fordele og ulemper, bekymringer og muligheder, og det var en rigtig fin debat, vi der havde.
Per Clausen (EL), 2011-05-06:
Det er der, hvor vi i hvert fald synes at man skulle gå ind og se på lovgivningen og se, om man ikke kunne give offentlige institutioner og kommuner nogle større frihedsgrader, i forhold til hvordan de vil tilrettelægge deres indkøb, sådan at de kan medvirke til at skabe udvikling og beskæftigelse i lokalområdet.
Hans Kristian Skibby (DF), 2005-04-13:
Endelig skal jeg sige, at det jo er sådan, at EU har valgt at gennemføre denne her fælles EU-aktion rettet imod organiseret bistand og videnshjælp til producenter af masseødelæggelsesvåben og fremføringsmidler til våben, og der mener vi også, at denne her lov vil være med til at gøre det nemmere at gennemføre de aktioner, som Danmark har behov for for at udfylde denne her rolle.
Stinus Lindgreen (RV), 2024-11-21:
Så jeg er bekymret for, hvordan det påvirker opfattelsen ude på universiteterne, altså om man føler, at man overhovedet har indflydelse på, hvad det er, der foregår, i forhold til dem, der rent faktisk bestemmer over den arbejdsplads og den studieplads, man er på.
Jørn Jespersen (SF), 2004-05-13:
Hvis han kan det, og det mener jeg han bør kunne, fordi det er i overensstemmelse med virkeligheden, agter han så på den baggrund at stoppe sin vildledning af Folketinget og offentligheden om, hvordan situationen om varslingssystemet ser ud? Man kan sige, det er en mindre ting, men jeg synes nu varslingssystemet er vigtigt.
Jytte Wittrock (S), 2003-12-16:
Dog ser vi i Socialdemokratiet frem til at få svar fra ministeren på et par ting, der kan undre os: I fremsættelsen af dette lovforslag peger ministeren på to muligheder i implementeringen: Enten kan målet nås ved, at man indfører afgiftsdifferentiering mellem svovlholdige og svovlfri brændstoffer, eller med en frivillig aftale med oliebranchen.
Tina Nedergaard (V), 2014-10-30:
Jeg hæftede mig faktisk bare ved, at Adoptionsnævnet også er inde i det felt og arbejder lidt med det eller i hvert fald nævner det i deres høringssvar, nemlig at de egentlig forudsætter, at samlevende skal leve op til de regler, man også stiller for at indgå ægteskab.
Morten Østergaard (RV), 2010-11-30:
Derfor må man jo også se det her forslag som en konsekvens af, at regeringen har svigtet med hensyn til at lave egentlige grundlæggende reformer, der permanent kunne rette op på det offentliges økonomi, og i stedet for har valgt at indføre en masse større eller mindre spareforslag, hvoraf det her vel er i den store kategori, idet man altså her vil finde 400 mio. kr. om året ved at spare på uddannelse af de ledige.
Margrethe Vestager (RV), 2009-01-13:
Selvfølgelig er det godt, at optimismen er der; det er godt, at man trods et hul på 14 mia. kr. stadig væk mener, at målet er inden for skiven, og som ordføreren sikkert er fuldstændig klar over, deler vi jo på mange måder opfattelsen af skattereformens udfordring: lavere skat på arbejde, højere skat på ressourceforbrug, rimelig social balance og samlet set fuldt finansieret.
Arne Melchior (CD), 2000-03-29:
Og det tredje, jeg vil citere, er fra konklusionen, og dér skriver udenrigsministeren: »Imidlertid er det nødvendigt bestandig at tilpasse redskaberne til omstændighederne og de herskende realiteter.« Dertil kan jeg kun sige: Så sandt, som det er sagt.
Claus Hjort Frederiksen (V), 2010-10-06:
Det, der er teknikken i det, som vi foretager os, er jo, at vi siger, at de budgetter, som kommunerne har i 2010, videreføres i 2011 på en sådan måde, at de løftes med udviklingen i priserne, og de løftes med udviklingen i de lønstigninger, der har været.
Hans Kristian Skibby (DF), 2011-05-25:
Det kunne godt gå i nogle år, da vi havde overskud i Danmark og i den danske samfundsøkonomi, men i år, hvor vi kan se, at det bliver sværere at få økonomien til at hænge sammen, er det vigtigt, at budgetterne ikke bare er budgetter – de skal også kunne måles og vejes, når årsregnskaberne kommer ud, når året er gået.
Line Barfod (EL), 2003-05-20:
Det er da det samme, der er gældende her, hvor man siger, at folk, der kommer ud for arbejdsløshed, folk, der kommer ud for sygdom, folk, der kommer ud for skilsmisse, ikke skal have nogen steder, de kan gå hen og få råd og vejledning om, hvordan de klarer den økonomiske side af tilværelsen.
Margrete Auken (SF), 2003-12-17:
»Mener ministeren, at regeringen fuldt ud efterlever Venstres henstilling i aktstykke 140 fra februar 2001 om, at metroprojektets udvikling følges, så metroprojektet nøje overholder de kontraktlige forpligtelser, og at der ikke sker ændringer i projektet, uden at der er søgt om finansiel dækning?«
Thorkild B. Fransgaard (FRI), 2000-05-04:
Og endnu vigtigere: Også retten til overalt at skifte religion, hvis man ønsker det, er med i forespørgslen, for det er jo stadig det største problem, når man kommer rundt i verden uden for vores egen verdensdel. Det er dejligt, at et enigt Folketing tager det som en selvfølgelighed og som en selvfølgelighed dermed støtter menneskerettighederne.
Lisbeth Bech Poulsen (SF), 2018-04-17:
Jeg er enig med mine kolleger fra både Socialdemokratiet og Enhedslisten om, at det kunne være strikket bedre sammen, men i de mange svar, der er givet fra Skatteministeriet og fra skatteministeren til høringsparterne, er det gentagne svar hele tiden: Det ser vi på i energiforhandlingerne.
Mette Frederiksen (S), 2010-04-20:
Jeg synes, det er mere relevant at diskutere, hvad der foregår i Folketinget i dag, og det er lige præcis i dag, Venstre har muligheden for at stemme for et beslutningsforslag, der vil nedsætte et ekspertudvalg, der kan komme med forslag til en fattigdomsgrænse.
Kristian Jensen (V), 2003-09-09:
Vi har gennem finansloven og økonomiaftalen med Amtsrådsforeningen afsat 1,1 mia. kr. mere til bl.a. sikring af medicinudgifterne og dermed indsatsen for de medicinske patienter, til styrkelse af den primære sundhedssektor og til sikring af yderligere aktiviteter på sundhedsområderne.
Rasmus Lund-Nielsen (M), 2023-02-07:
Af samme årsag blev der sidste år nedsat en tværfaglig arbejdsgruppe i forbindelse med Folketingets behandling af B 23 bestående af en række interessenter, herunder bl.a. Børns Vilkår og Kræftens Bekæmpelse, som skal komme med anbefalinger til initiativer med henblik på ny lovgivning, der kan reducere risikofaktorer hos børn og unge som pårørende.
Per Bisgaard (V), 2008-02-28:
Det er Venstres holdning, som ministeren også sagde tidligere, at en vedtagelse af beslutningsforslag nr. B 49 vil være i strid med grundlovens § 67, idet konsekvensen vil være, at bekendtgørelsen om fravigelse af lov om ligebehandling af mænd og kvinder med hensyn til beskæftigelse m.v., for så vidt angår præstestillinger, ikke længere vil kunne få anvendelse ved ansættelse i præstestillinger i folkekirken, men alene ved ansættelse i dertil svarende stillinger i andre trossamfund.
Benny Engelbrecht (S), 2018-01-17:
Men det ændrer jo ikke på det helt grundlæggende spørgsmål, som finansministeren så ikke svarer på: Er det overhovedet realistisk at have en målsætning om et forøget arbejdsudbud på 55.000-60.000, hvad vi alle godt kan se ikke er realiserbart, når regeringens planer er kuldsejlet?
Hans Kristian Skibby (DF), 2013-05-16:
Derfor er det jo selvfølgelig, uagtet hvad der står i det beslutningsforslag, ganske almindelig common sense, sund fornuft, der ligger til grund for, hvordan man vurderer, om et parti eller en liste er repræsenteret i et byråd i forbindelse med valg og så i hele perioden efter det valg, hvor folk er blevet valgt ind i byrådet.
Johanne Schmidt-Nielsen (EL), 2010-06-16:
Jeg synes, det er værd at bide mærke i, at i modsætning til nedskæringerne for mennesker uden uddannelse – det forslag, vi i dag behandler – er det jo sådan, at de allermest velhavende, som får udskudt deres topskattelettelser i 3 år, netop kun får dem udskudt.
Morten Bødskov (S), 2012-05-08:
Jeg tror, at det i den forbindelse er vigtigt allerede her indledningsvis at understrege, at de bestemmelser, som forslagsstillerne her tager fat i, allerede skal fortolkes i lyset af ytringsfriheden, og ytringsfriheden vejer i den sammenhæng ganske tungt.
Thor Pedersen (V), 2002-04-30:
Det er rigtigt, som fru Pia Gjellerup siger, at der er en fuld forståelse mellem regeringen og Kommunernes Landsforening om, at kommunerne skulle forsøge at reducere deres forbrug i år 2002 for at gemme de sparede penge i deres egen kassebeholdning til år 2003, og at regeringen har aftalt med kommunerne, at der bliver en fordeling af 500 mio. kr. ikke efter bloktilskudsfordelingsnøglen, men efter antal ældre i kommunen, og at det beløb vil blive udbetalt.
Jens Henrik Thulesen Dahl (DF), 2020-04-22:
Usikkerheden og bekymringen hos personalet bliver så naturligvis ikke mindre, når man nu kan opleve, at f.eks. frisører bliver anbefalet at bruge visir, når de står ansigt til ansigt med kunderne, for de har som udgangspunkt kunder, der ikke vurderes at være smittede, mens vores sundhedspersonale, der skal udføre f.eks. personlig hygiejne, jo nok er lidt tættere på borgeren, end frisøren trods alt kommer.
Erling Christensen (S), 2001-01-09:
Jeg vil godt stille hr. John Vinther et spørgsmål i forbindelse med egenkontrollen, som er ret væsentlig i det her - det handler jo ikke bare om kontrollen for kontrollens skyld, men det handler om forbrugersikkerhed, det handler om, at detailhandlere og restaurationer osv., fødevarevirksomheder, tager deres egenkontrol alvorligt.
Pernille Rosenkrantz-Theil (S), 2024-03-20:
Det er jo det, vi på en eller anden måde skal have tippet på hovedet, sådan at systemet er indrettet for borgerne, og at det er der, hvor vi bruger pengene, i stedet for at det er på det der kæmpe monstrum af et visitationssystem, som vi har fået sat op.
Jens Rohde (V), 2000-01-12:
Ministeren taler hele tiden om de britiske regler, der ikke er implementeret, men her taler vi om, at hvis TV 3 havde været en dansk station og været underlagt de danske regler, havde TV 3 så overtrådt den danske lov, sådan som bekendtgørelsen er udformet, og i så tilfælde kan ministeren så bekræfte, at hvis det er tilfældet, er der her tale om decideret ekspropriation, hvor man tvinger en virksomhed til at sælge sportsrettigheder, som den helt legalt har købt, til en politisk fastsat pris?
Karen J. Klint (S), 2010-05-05:
Men for at komme tilbage til de anbefalinger, der er i opgørelsen fra Sundhedsstyrelsen, vil jeg spørge ministeren, om ministeren vil overveje at være positiv over for en drøftelse af, om vi skal have en egentlig national handlingsplan for nedbringelse af tvang i psykiatrien i Danmark.
Ole Stavad (S), 2003-12-16:
Derfor skal jeg nøjes med at sige, at Socialdemokratiet støtter begge de to forslag, der er til behandling her. L 48 indeholder en forlængelse af koncessionen for den nuværende bevillingshaver, og som det er fremgået af tidligere debatter, er Socialdemokratiet tilhænger af en aftalemæssig forlængelse.
Kirsten Normann Andersen (SF), 2021-03-17:
Og vi har også været med til at udtrykke kritik af overvejelserne om et etableret samarbejde med Israel om køb af vacciner, ligesom vi også er kritiske, i forhold til at der ikke kunne samles flertal i EU om at blive enige om at bede WTO om at suspendere patenterne på vacciner, for det tror vi faktisk på godt kan give mening.
Lisbeth Bech Poulsen (SF), 2015-12-08:
Det, jeg siger, og jeg vil gerne gentage det for Mette Bock, er, at man lukker øjnene for, hvad der er landbrugets altoverskyggende problem, nemlig en gæld på 360 mia. kr. med den rentebyrde, der er, at man ikke tager fat på det og siger: Måske skulle der ske nogle omstruktureringer; måske skulle vi kigge på nogle af de låneformer, der har været; måske skulle vi kigge på det økonomiske i det. For det, som COWI-rapporten jo også lægger vægt på, er, at danske landmænd faktisk tjener penge.